Nekropola žrtvama fašizma u Novom Travniku
<s>Nekropola žrtvama fašizma u Novi Travniku nalazi se 3 km zračne linije od središta Novog Travnika, u pravcu sjeveroistoka, na lokalitetu Ćamića brdo, Bosna i Hercegovina.</s><s>Komisija za očuvanje nacionalnih spomenika, na sjednici održanoj od 26. do 28. marta 2012. godine je donijela odluku da se nekropola proglasi za nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo.</s><s>Nacionalni spomenik čini: dvanaest skulptura poredanih u prostoru sa pristupnim stazama, platoom i krajolikom (brežuljak sa okolnim livadama).</s>

<s>Historija 
Spomenik Nekropola žrtvama fašizma u Travniku podignut je 1975. godine u spomen na 700 žrtava fašističkog terora iz Drugog svjetskog rata.</s><s>Spomenik je izveden prema projektu arhitekte Bogdana Bogdanovića, jednoga od najvećih jugoslavenskih graditelja memorijalne arhitekture.</s><s>Većina njegovih spomenika posvećena je žrtvama fašističke ideologije, a oblikovna izražajnost i ukupan umjetnički izraz memorijala koje je projektovao imaju univerzalnu vrijednost.</s>

<s>Opis dobra 
Elementi Nekropole žrtvama fašizma u Novom Travniku su: pristupna staza u vidu terasastog stubišta; brežuljak sa krajolikom i grupa od dvanaest skulptura.</s><s>Koncept spomenika proizilazi iz odnosa ovih elementa tj. iz odnosa prirode i autorove imaginacije.</s><s>Skulpture su postavljene u parovima u dva nepravilna niza.</s><s>Razdaljine između parova skulptura su nepravilne i kreću se između 2 m i 3 m.</s>

<s>Bogdan Bogdanović u primjeru Nekropole žrtvama fašizma postavlja dvanaest kamenih vojnika stražara koji zauvjek trebaju ostati na tom mjestu, širom otvorenih očiju.</s><s>Oni su čuvari nedužnih, na straži sa zadatkom da spriječe stradanje.</s>

<s>Skulptura su izgrađene od kamena (bihacit)a dok je terasasto stubište kombinacija kamena (stube) i tucanika (terase).</s><s>Širina pristupne staze je 2,60 m.
 
Svaka od dvanaest skulptura predstavlja glavu vojnika sa široko otvorenim očima koje su ujedno i dominantni motiv spomenika.</s><s>Postavljene su na postolje kvadratne osnove, koji ima značenje tijela.</s><s>Sve ivice skulpture su zaobljene bez oštrih pregiba.</s><s>Skulpture su prividno istovjetne, ali se razlikuju u dimenzijama, što je autorov pokušaj individualizacije skulptura.</s><s>Ovakvim postupkom on sugerira osobnu svjesnost da svaka od skulptura predstavlja čovjeka vojnika.</s>

<s>Dimenzije skulpture: visina je 200 cm, širina 140 cm, a dubina 75 cm.</s><s>Dimenzije postolja visina 80 cm, širina 140 cm i dubina 140 cm.</s>

<s>Reference</s>

<s>Vanjski linkovi 
 Spomenici Bogdana Bogdanovića</s>

<s>Nacionalni spomenici u Novom Travniku
Spomenici Narodnooslobodilačke borbe u Bosni i Hercegovini</s>

